- npb
                                           udskrift
                                                af
                           sø- & handelsrettens dombog
                                          ____________
                                              dom
afsagt den 2. juli 2012 af sø- og handelsretten sammensat af michael b. elmer (retsformand) og de
sagkyndige medlemmer henrik dam og helle lehmann
h 7 11                               neptun transport a/s
                                     (advokat jesper windahl)
                                     mod
                                     bech-hansen & studsgaard a/s
                                     (advokat henrik frandsen)
                                     og
                                     daneast transport af 2009 aps
                                     (advokat henrik nissen)
indledning og påstande
sagen angår en cmr-transport af et parti ost, som ved ankomsten blev afvist af den græske
modtager under angivelse af, at osten havde en for høj temperatur.
                                                 -2-
neptun transport har nedlagt påstand om, at bech-hansen & studsgaard, alternativt daneast
transport, skal betale 190.480,47 kr. med procesrente, subsidiært rente på 5 %, fra den 8. fe-
bruar 2011, og at daneast transport skal friholde neptun transport for ethvert beløb, inklu-
sive renter og sagsomkostninger, som neptun måtte blive dømt til at betale bech-hansen &
studsgaard.
        bech-hansen & studsgaard og daneast transport har heroverfor påstået frifindelse. bech-
hansen & studsgaard har endvidere nedlagt selvstændig påstand om, at neptun transport
skal betale bech-hansen & studsgaard 47.870,56 kr. med procesrente fra den 30. september
2010.
        neptun transport har heroverfor påstået frifindelse.
sagsfremstilling
bech-hansen & studsgaard a/s (i det følgende: bech-hansen & studsgaard) havde for af-
senderen bornholms andelsmejeri, påtaget sig en cmr-transport af 22 paller ost fra klemen-
sker, bornholm, til campina hellas s.a. i grækenland.
        bech-hansen & studsgaard havde ved booking note af 4. juni 2010 med angivelsen
”temp +3 - +6 degrees c” antaget neptun transport a/s (i det følgende: neptun transport)
til at udføre transporten fra neptuns lager i hvidovre til modtageren i grækenland.
        neptun transport havde ved mail af 10. juni 2010 antaget daneast transport af 2009
aps (i det følgende daneast) til at udføre transporten for sig.
        bech-hansen & studsgaard udfærdigede i forbindelse med sin afhentning af godset
den 9. juni 2010 et cmr-fragtbrev, hvori der i box nr. 6”mærke og var anført: ”temperatur
+3 til +6 g c”. bech-hansen & studsgaard kørte godset til hvidovre, hvor det den 10. juni
2010 omkring klokken 12 på neptun transports plads blev omlastet direkte fra bech-hansen
& studsgaards trailer til den trailer, hvormed daneast skulle transportere det til modtageren
i grækenland, hvortil det ankom den 16. juni 2010, men blev nægtet modtaget under henvis-
ning til, at modtageren havde målt temperaturen i ostene til 12-17°.
        neptun transport skrev i e-mail af 17. juni 2010:
                                                   -3-
      ”som tidligere informeret i går er bilen afvist grundet temperaturer på ost har vist temperaturer
      på mellem 12-17 c. bilen skulle iflg. instruktion og cmr køre på +3-+6 grader, og vi må holde jer
      ansvarlige for eventuelle krav.
      i bedes straks sende forsikringsoplysninger til os og du bedes undersøge med dit forsikrings-
      firma om de vil have survey i grækenland eller om godset skal retur. lad mig høre snarest.
      se denne kommentar fra græsk modtager
      ”dear per,
      following our few minutes ago telephone conversation, pls find here below what mr. rekkas
      told me:
      1) the truck was waiting about 10-15 minutes to come his turn to go on the ramp. the doors of
      the truck were closed. of course they were not watching him all the time and they really cannot
      understand why to have the doors open if he was not on the ramp.
      2) as soon as the truck came to the ramp and the doors opened the responsible person in the
      warehouse noticed the something was not going well with the freeze because he did not feel the
      “freeze” coming to his face. the, he started touching the boxes in the pallets which also were
      not freezed as they should be and then he started counting the temperature in the truck which
      was found to be 13oc.
      then he got suspicious and he went in the middle of the truck where with the lazer thermo-
      graph (the one having a pin) started counting the temperature of cheeses in different pallets.
      the results were 16oc – 17oc as mentioned previously in his e-mail.
      3) also he asked me to mention to you that on the cmr it was not mentioned the plate numbers
      of the trailer (freeze chamber).””
chaufføren kørte godset tilbage til danmark, hvor det ankom til hvidovre den 24. juni 2010
om morgenen. bornholms andelsmejeri sendte senere en faktura på 290.492,55 kr. til bech-
hansen & studsgaard til dækning af omkostninger til ompakning, returtransport, salg med
kortere holdbarhed mv. bech-hansen & studsgaard har viderefaktureret beløbet til neptun
transport og modregnet et beløb på 190.480,47 kr., svarende til neptun transports påstand.
temperaturmålinger mv.
denne graf angiver temperaturen i traileren under kørslen fra bornholm til hvidovre, som
angives målt med 10 minutters intervaller med 2 følere i bunden og 2 i toppen af trailer-
rummet i tiden fra den 9. juni 2010 kl. 11:05 til den 10. juni kl. 11:51:
                                                -4-
daneast transports chauffør har udprintet følgende oversigt over temperaturerne målt med
to følere i daneast transports trailers lastrum under transporten fra danmark til græken-
land:
w. haustein aps har ved tilbagekomsten til hvidovre den 24. juni 2010 efter anmodning fra
xxx udført en undersøgelse af skadesforløbet og herom bl.a. anført følgende:
                                                    -5-
       ” læssemåden med store luftpassager ved hver række paller giver den relativt kolde luft fra kø-
       leanlægget mulighed for at returnere til køleanlæggets termostatføler uden at have været hele
       vejen gennem traileren og på den måde ”snyde” termostaten til at tro, at temperaturforholdene
       i kølekassen er ok.
       indstillingen af køleanlægget på ”start/stop-modus” bevirker, at der vil være hyppige perioder,
       hvor køleanlæggets blæsere ikke cirkulerer luften inde i kølekasse og på den måde ”lander” luf-
       ten så den har ens temperatur overalt i kølekassen.
       ovennævnte to punkter, samt omgivelsestemperaturen i det sydlige europa i det tidsrum, hvor
       transporten blev udført, giver rig mulighed for, at der i den ende, der er længst fra køleanlæg-
       get (bagerste del) opstår langt højere temperaturer end det køleanlæggets termostat er indstillet
       til.
       beskadigelsernes opståen henføres dermed til ”uhensigtsmæssig stuvning og anvendelse af kø-
       leanlæg”.
forklaringer
jakob pedersen har forklaret, at han er én af tre ejere af neptun transport. samarbejdet med
bech-hansen & studsgaard i et par måneder i 2010 indebar, at bech-hansen & studsgaard
typisk fredag bookede transporter til grækenland til påbegyndelse den følgende torsdag.
bech-hansen & studsgaard stod altid selv for den første del af transporten fra bornholm til
hvidovre. omladningen foregik sædvanligvis direkte fra trailer til trailer. han havde sagt til
bech-hansen & studsgaard, at det var problematisk, at omladningen skete hos neptun
transport og ikke hos bech-hansen & studsgaard, der har kølelager. transporten til hvid-
ovre tog normalt et døgn, og neptun transport havde så normalt 6 dage til den efterfølgen-
de transport til grækenland.
       instruktionerne fra bech-hansen & studsgaard var efter hans opfattelse meget mangel-
fulde. de fik blot at vide, at temperaturen skulle være 3-6 °, men ikke instrukser om, hvordan
stuvning skulle ske, om køleanlægget skulle køre start stop eller non stop, eller hvordan kø-
ling i øvrigt skulle ske. når neptun transport ikke fik instruks om andet, kørte de start stop,
der er billigst. omlastningen af ostene på lageret i hvidovre foregik så hurtigt som muligt,
men de havde ingen aftaler om, hvor længe varerne måtte stå, før de blev omlastet. neptun
transport har ikke selv givet daneast transport instruks om at køle start stop.
                                                  -6-
       da ostene den 10. juni 2010 kom til hvidovre, blev de lastet direkte over i daneast
transports køletrailer. der skete ingen målinger af trailernes og ostenes temperatur i forbin-
delse med omlastningen.
       han husker ikke præcis, hvordan pallerne blev sat ind i vognen, men pallerne har væ-
ret placeret på samme måde på alle turene for bech-hansen & studsgaard, dvs. på samme
måde som pallerne havde stået i bech-hansen & studsgaards køletrailer, således at der var
luft i den i den ene side af traileren. rækkerne har aldrig stået forskudt i forhold til hinan-
den.
       han fik at vide, at ostene i grækenland var blevet afvist af modtageren, efter at chauf-
føren var blevet dirigeret ind til lossestedet, hvor dørene havde stået åbne i 30-40 minutter.
       han har ikke anerkendt, at neptun transport er ansvarlig for for skaden, neptun
transport fik ikke kopi af de målinger, som modtagerne i grækenland påberåbte sig, så nep-
tun transport ved ikke, hvilken temperatur ostene havde. han drøftede med bech-hansen &
studsgaard og daneast transport, om der skulle være survey. begge sagde nej hertil, og han
var derfor afskåret fra at bestemme, at der skulle være survey.
       vognen stod i grækenland i et til halvandet døgn, hvor han ikke vidste, hvad der ske-
te, inden det blev besluttet, at godset skulle sendes hjem.
       ved besigtigelsen i forbindelse med godsets tilbagekomst til danmark ankom han om
formiddagen, hvor det meste af osten allerede var aflæsset. det eneste, han talte med inspek-
tøren om, var, om pallerne stod forkert. han bekræftede over for inspektøren, at der var kørt
med start stop.
       deres chauffører har erfaring med køletransport. de skal dog have besked om, hvilken
indstilling de skal køre med og tager ikke selv stilling til, hvilken indstilling de skal bruge i
forhold til de produkter, de fragter. det kræver instruks fra afsenderen, hvis der skal gøres
noget bestemt. der køres kun med non stop på køleanlægget, hvis der er givet instruks her-
om, og det er acceptabelt, hvis temperaturen ved hjælp af start stop holder sig inden for et
anvist temperaturinterval.
mikkel ørum christensen har forklaret, at han var ansat hos bech-hansen & studsgaard og
indgik aftalen med bornholms andelsmejeri. de havde, da sagen opstod, samarbejdet med
neptun transport om den pågældende rute i 2-3 måneder.
                                                -7-
       neptun transport fik instruks om, at temperaturen skulle være 3-6°, og det er da op til
vognmanden selv at afgøre, hvordan denne temperatur skal holdes. man vil normalt vælge
den billigste metode, som er start stop. i grækenland, hvor der kan være temperaturer på op
til 40 grader om sommeren, ville han dog selv vælge non stop, som normalt vælges ved høje
udendørstemperaturer, når der stilles krav om, at varen skal have en lav temperatur. set-
point angiver, ved hvilken temperatur køleanlægget i lastrummet skal begynde at køre, når
man kører med start stop. der er typisk en margin på + / - 2 grader. ved et interval på 3-5°
sættes setpoint til 2 °. så vil temperaturen kunne gå op til 4 grader. teoretisk kan temperatu-
ren så også gå ned til 0 °, men i praksis svinger temperaturen kun opad.
       ved omlastningen var setpoint på daneast transports køletrailer ifølge den fremlagte
graf sat på 5 °, således at temperaturen kunne svinge mellem 4 og 7 grader. grafen viser
endvidere, at setpoint under transporten blev sænket til 4°.
       han opfordrede neptun transport til at få foretaget survey på stedet i grækenland.
neptun transports forsikringsselskab skulle i så fald have stået herfor. neptun transport
fandt imidlertid ikke survey nødvendigt. den efterfølgende besigtigelse i danmark foregik
hos bech-hansen & studsgaard, hvor en repræsentant for w. haustein aps og henrik pe-
dersen fra bech-hansen & studsgaard var til stede. de modtog fra bornholms andelsmejeri
en faktura på 290.492,55 kr. og reflekterede ikke nærmere over, om beløbene var rigtige. de
så rimelige ud, og bech-hansen & studsgaard sendte en tilsvarende faktura til neptun
transport.
       han ved ikke, om bech-hansen & studsgaards køletrailer kørte bornholm til hvidovre
med køleanlægget på start stop. en høj temperatur ved læsningen vil falde rimeligt hurtigt.
han kan ikke sige, hvorfor temperaturen i køletraileren under transporten fra bornholm til
hvidovre var faldet til syv ° efter et halvt døgn. temperaturen lå det meste af tiden inden for
intervallet 3-6°.
heinrich nielsen har forklaret, at han var ejer af daneast transport, og at chaufføren på den
pågældende transport over for ham har oplyst, at modtagerens folk gav ham besked om at
vente ved rampen. han bakkede derfor hen til rampen og åbnede dørene til traileren, så
denne kunne blive aflæsset. da chaufføren havde ventet i 20 minutter, hvor intet skete, talte
han med modtagerens folk, men fik ikke lov til at lukke dørene og forlade stedet. først efter
                                                  -8-
en time skete der noget, idet modtagerens folk målte temperaturen i de oste, som lå i den ba-
gerste kasse hen mod de døre, der nu havde stået åbne i en time. chaufføren så aldrig resul-
tatet af disse målinger, men tog selv et print af loggen på køletraileren, der yderligere, da
den var kommet hjem fra turen, fik måleudstyret kontrolleret.
       chaufføren var professionel og vidste, hvordan køleanlægget skulle betjenes. setpoint
var sat på 5 ° og kørte start-stop. setpoint må typisk justeres nedad, når man kommer længe-
re sydpå. termostaten starter automatisk anlægget, som derefter kører jævnt.
       forløb som i denne sag ses jævnligt, hvor en køber ikke kan betale, og hvor påstande
om for høje temperaturer bruges som påskud til at afvise varerne.
parternes synspunkter
neptun transports advokat har gjort gældende, at sagens problemstilling er, om der er bevis
for, at temperaturen inde i osten var for høj, da ankom til grækenland. ellers er det ikke do-
kumenteret, at grækerne havde ret til at nægte modtagelsen. i så fald må resultatet i sagen
være, at forholdet må klares mellem mejeriet og den græske køber.
       intet i sagen viser, hvad temperaturen var inde i ostene, da de ankom til grækenland.
der findes hverken skriftlige erklæringer eller et uvildigt bevis i form af f.eks. survey for
ostenes tilstand. bech-hansen & studsgaard har vel over for mejeriet anerkendt reklamatio-
nen, men det er stadig ikke dokumenterer, at varetemperaturen var for høj.
       selv hvis sø- og handelsretten skulle finde, at der er ført bevis for, at ostenes tempera-
tur var for høj, kan det ikke medføre, at neptun transport pålægges erstatningsansvar her-
for, idet der ikke er ført bevis for, at transporten ikke er sket fuldt korrekt.
       afsenderen må give de særlige instruktioner, der er nødvendige ved transport af ost.
man kan ikke forvente, at en speditør har indgående kendskab til de særlige forhold for oste.
       man kan ikke kritisere neptun transport for brugen af start stop køling, som er den
almindelige fremgangsmåde i branchen. bech-hansen & studsgaard havde ikke givet in-
struktion om andet.
       pallerne var under transporten til grækenland stuvet på samme måde som ved trans-
porten fra bornholm til hvidovre. der var ikke givet særlige anvisninger.
                                               -9-
      daneast transport skal i givet fald som udførende transportør friholde neptun trans-
port for ansvar
bech-hansen & studsgaard advokat har gjort gældende, at ostene var for varme, da de ankom
til modtageren i grækenland, og at der straks blev reklameret herover. det fremgik klart af
reklamationen fra den græske modtager, hvilken temperatur osten havde, og alle parter gik
derfor ud fra, at der var sket skade på osten. først efterfølgende har man stillet spørgsmåls-
tegn ved, om der var en skade.
      heller ikke da ostene ankom til lageret i hvidovre, gjorde neptun transport eller dan-
east transport gældende, at osten havde for høj temperatur. det er helt hypotetisk, at tempe-
raturen skulle have været for høj under den korte transport fra bornholm.
      det er relevant at overveje, hvad der var årsag til skaden. temperaturen skulle være
mellem 3 og 6 °, og hvordan denne temperatur blev opnået, var transportørens afgørelse,
herunder om der skulle bruges start stop eller non stop køling. under hele transporten kom
temperaturen over 6 grader. instruktionen var at holde en temperatur på 3-°, og hvordan
dette blev gjort, måtte de professionelle transportører selv afgøre. det er klart ansvarspådra-
gende ikke at overholde en temperaturinstruktion.
      w. haustein aps påpeger med rette som en anden skadesårsag, at godset var stuvet
uhensigtsmæssigt i traileren, således at luften ikke cirkulerede tilstrækkeligt til at køle god-
set. hvis luften smuttede uden om varerne, var der ikke nogen afkølende effekt. havde der
været foretaget korrekt stuvning, ville temperaturen have lavet lavere.
      det er alene chaufførens pligt at sørge for, at dørene ikke står for længe åbne i græken-
land, og at sørge for at få dem lukket igen.
      modregningen over for neptun transport er således berettiget, idet neptun transport
som ansvarlig for skaden skal betale erstatning.
daneast transports advokat, der er enig i neptun transports bemærkninger om mangel på
bevis i sagen, har gjort gældende, at cmr-loven ikke foreskriver, hvordan en kølevogn eller
varetemperatur skal være.
      oplysningerne i sagen om temperaturen under køletransporten til grækenland giver
ikke belæg for de temperaturer, der påstås målt i ostene i grækenland. der er ikke oplysnin-
                                                - 10 -
ger om, hvornår den græske modtagers målinger blev foretaget, eller om der var tale om kar-
tonmåling, måling af kernetemperaturer eller lignende.
       udgangspunktet efter cmr-lovens § 24, stk. 2 er, at fragtføreren er fri for ansvar for
fejl, der er opstået som følge af anvisninger fra modtageren. vognmanden havde til ansvar at
fragte godset, og grafen for temperaturen under fragten til grækenland viser, at temperatu-
ren var, som den skulle være. hvad modtageren vælger at gøre i grækenland ved varens
ankomst, er ikke chaufførens eller fragtførerens ansvar. chaufføren tog blot imod anvisnin-
gerne fra den berettigede, da han ankom til modtageren i grækenland, og det er således
klart, at forhold, der beror på anvisninger fra berettigedes side, ikke er fejl, som transportø-
ren hæfter for.
sø- og handelsrettens afgørelse
retten lægger efter bevisførelsen til grund, at godset ankom til modtageren i grækenland,
men at modtageren ikke ønskede at modtage godset og som begrundelse herfor angav, at
godset efter modtagerens opfattelse havde for høj temperatur.
       efter bevisførelsen finder retten det imidlertid ikke bevist, at godset var beskadiget ved
ankomsten til modtageren i grækenland, ligesom det ikke findes godtgjort, at godset herved
var værdiforringet, endsige at en eventuel værdiforringelse udgør det beløb, som bech-
hansen & studsgaard har skaffet sig ved modregning over for neptun transport.
       med henblik på at dokumentere de nævnte forhold burde der i forbindelse med mod-
tagelsen være foretaget survey, ligesom der med henblik på at begrænse tabet burde være
foretaget undersøgelser af mulighederne for at foretage dækningssalg af osten i grækenland.
oplysningerne om den græske modtagers beskrivelse af hændelsesforløbet ved modtagelsen
af ostene, herunder de påståede resultater af målinger af temperaturen i oste, som i venteti-
den hos den græske modtager var blevet udsat for varmepåvirkning, udgør ikke bevis for, at
godset var beskadiget.
       neptun transport skal således have medhold i sit krav over for bech-hansen & studs-
gaard om betaling af beløb, som er modregnet, ligesom bech-hansen & studsgaards yderli-
gere krav mod neptun transport ikke kan tages til følge.
                                              - 11 -
      da der ikke er dokumenteret nogen beskadigelse eller noget tab, har neptun transport
ikke haft grundlag for at nedlægge friholdelsespåstand over for daneast transport, der såle-
des skal frifindes.
      som følge heraf tager retten neptun transports påstand over for bech-hansen &
studsgaard til følge, ligesom daneast frifindes for neptun tansports påstand, og neptun
transport frifindes for bech-hansen & studsgaards selvstændige påstand.
      efter sagens omfang og resultat skal bech-hansen & studsgaard betale 39.880 i sags-
omkostninger til neptun transport, heraf 4.880 til dækning af retsafgift og resten til dækning
af udgifter til advokat. neptun transport a/s skal betale 17.500 kr. i sagsomkostninger til
daneast til dækning af udgift til advokat.
                            thi kendes for ret
bech-hansen & studsgaard a/s skal inden 14 dage til neptun transport a/s betale
190.480,47 kr. med procesrente fra den 8. februar 2011 og 39.880 kr. i sagsomkostninger.
      neptun transport a/s skal inden samme frist betale 17.500 kr. i sagsomkostninger til
daneast transport af 2009 aps.
      sagsomkostningsbeløbene forrentes efter rentelovens § 8a.
      henrik dam                    michael b. elmer                    helle lehmann
                                    (retsformand)
                                            (sign.)
                                         ___ ___ ___
                              udskriftens rigtighed bekræftes
                              p.j.v. sø- og handelsretten, den
